钦定古今图书集成/明伦汇编/闺媛典/第169卷 > 楼瑛妻于氏〈陈氏附〉
## 钦定古今图书集成/明伦汇编/闺媛典/第169卷 > 楼瑛妻于氏〈陈氏附〉

按《浦江县志》：于氏名清。幼读古女史，至节烈事，辄娓
娓喜与人称道。年十七，适文溪楼瑛，生子孟华。瑛亡，
父母怜之，令更适。清曰：“向读《古贞女传》，今日不足效
耶？”卒不能夺。既而孟华娶陈氏，生二子，又早丧。清与
陈二孀茕茕，抚孤成立，得微疾而卒，年七十有六。